# name
Alexandre el Gran i els surrealistes grecs: relectures d'un personatge històric i mític

# metadata.dc.description.abstract[].value
Aquest article estudia el tractament de l'Antiguitat en Andreas Embirikos i Nikos Engonópulos a través de la figura d'Alexandre el Gran, especialment interessant per les dimensions mítiques que adquirí a Orient i a Occident. En el folklore grec, és el protagonista d'una multitud de llegendes i mites, i en la historiografia, des del començament del segle XIX i sobretot a partir de Paparrigópulos, esdevé un element clau del relat de la "continuïtat" (συνέχεια) que uneix els grecs actuals a l'Antiguitat, integrant-hi l'època hel·lenística, la romana i la bizantina. A través de l'anàlisi de la figura d'Alexandre en els dos autors, es posa en pràctica la lectura dels usos de la tradició per presentar la seva originalitat i la seva visió alternativa del passat. Embirikos utilitza elements de la biografia d'Alexandre per desenvolupar narrativament problemàtiques i conceptes psicoanalítics, com també del relat de Paparrigópulos per a la projecció de la seva utopia de futur, i Engonópulos mostra el convencionalisme de la tradició establerta alhora que fa d'Alexandre un emblema de la seva visió heteròclita del passat.

# metadata.dc.relation.ispartof[].value
Anuari de Filologia. Antiqua et Mediaevalia, 2020, vol. 2, num.10, p. 9-18

# metadata.dc.source[].value
Articles publicats en revistes (Filologia Clàssica, Romànica i Semítica)

# metadata.dc.title[].value
Alexandre el Gran i els surrealistes grecs: relectures d'un personatge històric i mític